ई सुनिते मंत्रीक नेत्र सेहो भरि गेलनि। शोक सँ व्याकुल राजा फेर पुछय लगलाह - सीता, राम और लक्ष्मण केर संदेसा त कहू।
 "हमरा व्याकुल देखिकय श्री रामचन्द्रजी धीरज पूर्वक मधुर वचन बजलाह - हे तात! पिताजी सँ हमर प्रणाम कहबनि आ हमरा दिश सँ बेर-बेर हुनकर चरणकमल पकड़बनि आ विनती करबनि जे हे पिताजी! अहाँ हमर चिन्ता नहि करू। अहाँक कृपा, अनुग्रह आ पुण्य सँ वन मे आर मार्ग मे हमर कुशल-मंगल होयत।
 छन्द :
तुम्हरें अनुग्रह तात कानन जात सब सुखु पाइहौं।
 जननीं सकल परितोषि परि परि पायँ करि बिनती घनी।
 ४. एतेक कहिकय मंत्रीक वाणी रुकि गेलनि, ओ चुप भ' गेलाह। आर ओ हानिक ग्लानि आ सोच केर वश भ' गेलथि। सारथी सुमंत्रक वचन सुनिते राजा पृथ्वी पर खसि पड़लाह, हुनक हृदय मे भयानक जलन होबय लगलनि। ओ तड़पय लगलाह। हुनकर मोन भीषण मोह सँ व्याकुल भ' गेलनि। मानू मछरी केँ पहिल वर्षाक जल लागि गेल हो। सब रानी लोकनि विलाप कय केँ कानि रहल छथि।
 ५. ओहि महान विपत्ति केर केना वर्णन कयल जाय? ओहि समय के विलाप केँ सुनिकय दुःख केँ सेहो दुःख भेलैक आ धीरज केर सेहो धीरज भागि गेलैक! राजाक रावला (रनिवास) मे कनबाक शोर सुनिकय अयोध्या भरि मे बड़ा भारी कुहराम मचि गेल! एना बुझाइत छल मानू पक्षी सभक विशाल वन मे रातिक समय कठोर वज्र खसि पड़ल हो।
 ६. राजाक प्राण कंठ मे आबि गेलनि। मानू मणिक बिना साँप व्याकुल मरणासन्न भ' गेल हो। इन्द्रिय सब बहुते विकल भ' गेलनि, मानू बिना जल के पोखरि मे कमल के वन मुरझा गेल हो।
 १०.
 राम राम कहि राम कहि राम राम कहि राम।
 राम-राम कहिकय, फेर राम कहिकय, फेर राम-राम कहिकय आर फेर राम कहिकय राजा श्री राम के विरह मे शरीर त्याग कय सुरलोक केँ सिधारि गेलथि।
 ११. जियय आ मरय के फल त दशरथजी पेलथि, जिनकर निर्मल यश अनेकों ब्रह्मांड मे पसैर गेल। जियैत जी त श्री रामचन्द्रजीक चन्द्रमा समान मुख देखि आर श्री राम केर विरह केँ निमित्त बनाकय अपन मरण सुधारि लेलनि। सब रानी शोकक मारे व्याकुल भ' कय कानि रहल छथि। ओ सब राजाक रूप, शील, बल ओ तेज सब बखानिकय अनेकों प्रकार सँ विलाप कय रहल छथि आ बेर-बेर धरती पर खसि पड़ैत छथि। दास-दासीगण व्याकुल भ' कय विलाप कय रहल छथि आ नगरनिवासी घरे-घर कानि रहल छथि। कहैत छथि जे आइ धर्म केर सीमा, गुण और रूप केर भंडार सूर्यकुल केर सूर्य अस्त भ' गेल। सब कियो कैकेयी केँ गरिया रहल छथि, जे संसार भरि केँ बिना नेत्र के आन्हर कय देलनि! एहि तरहें विलाप करैत राति बीति गेल। प्रातःकाल सब बड़-बड़ ज्ञानी मुनि अयलाह।
 हरिः हरः! ! 